વર્લ્ડ ગોલ્ડ કાઉન્સિલ (WGC)એ તેના રિપોર્ટમાં કહ્યું છે કે એપ્રિલથી જૂનના ગાળામાં વિશ્વમાં સોનાની માંગ ચાર ટકા ઘટીને 964.3 ટન થઈ હતી. ગોલ્ડ સંબંધિત એક્સચેન્જ-ટ્રેડેડ-ફંડ્સ (ETF)માં નાણાંનો પ્રવાહ ઘટવાથી અને જ્વેલરી ક્ષેત્રે પણ માંગ ઘટી હોવાનું કાઉન્સિલે કહ્યું છે. રિપોર્ટ મુજબ ગયા વર્ષે આ ગાળામાં સોનાની માંગ ૧૦૦૭.૫ ટન રહી હતી. એપ્રિલથી જૂનના ગાળામાં સોનામાં રોકાણ નવ ટકા ઘટીને ૨૮૧.૪ ટન થયું હતું. ગયા વર્ષે આ ગાળામાં રોકાણ ૩૧૦.૩ ટન થયું હતું. ઈટીએફ ૪૬ ટકા ગગડીને ૩૪ ટન થઈ ગયું હતું, જે ગયા વર્ષે આ ગાળામાં ૬૩ ટન હતું. જોકે યુરોપીયન લિસ્ટેડ ફંડ્સમાં નાણાંનો પ્રવાહ વધ્યો હતો. કારણ કે ઈટાલીમાં ચૂંટણીને કારણે અનિશ્ચિતતા હતી અને ચીનની નાણાકીય નીતિના અંદાજમાં કન્ઝ્યુમર ડિમાંડ સાત ટકા વધી હોવાનું બહાર આવ્યું હતું.